open-index/open-wikipedia-markdown huggingface dataset:
ΜΚ Χίμικ

Η **ΜΚ Χίμικ** (ουκρανικά: Баскетбольний клуб Хімік) είναι ουκρανικός επαγγελματική σύλλογος καλαθοσφαίρισης, που εδρεύει στο Γιούζνε. Ο σύλλογος αγωνίζεται στη ΣούπερΛιγκ Ουκρανίας. Το 2006, ο σύλλογος έφτασε στον τελικό του EuroCup Challenge, όπου ηττήθηκε από την Ουράλ Γκρέιτ Περμ. 

## Ιστορία
Ο σύλλογος ιδρύθηκε το 2001 ως ΜΚ Χίμικ. Στην πρώτη σεζόν του συλλόγου στην κορυφαία κατηγορία, η ομάδα τερμάτισε στην τέταρτη θέση. Τη σεζόν 2014–15, η Χίμικ κέρδισε το πρώτο της εθνικό πρωτάθλημα, αφού ολοκλήρωσε αήττητη τη σεζόν. Στην κανονική περίοδο, έκανε το 30-0 και στα πλέι οφ κέρδισε και τους έξι αγώνες της. Τη σεζόν 2015-16, η Χίμικ κέρδισε ξανά το εθνικό πρωτάθλημα - κερδίζοντας την SL Favorit Sport (ένα από τα δύο πρωταθλήματα κορυφαίας βαθμίδας της Ουκρανίας). 

Τη σεζόν 2018-19, η Χίμικ κέρδισε το τρίτο εγχώριο πρωτάθλημά της. 

## Τίτλοι

* **Πρωτάθλημα Ουκρανίας** 

: **Νικητές (3):** 2014–15, 2015–16, 2018–19 

* **Κύπελλο Ουκρανίας** 

: **Νικητές (1):** 2015–16

## Σημειώσεις


## Παραπομπές


## Εξωτερικοί σύνδεσμοι

* Επίσημος ιστότοπος  (στα ουκρανικά) 
* Η σελίδα της Χίμικ στο Eurobasket.com 

Κατηγορία:Ουκρανικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2001
Λίνος-Αλέξανδρος Σισιλιάνος

Ο **Λίνος-Αλέξανδρος Σισιλιάνος** είναι Έλληνας νομικός και δικαστής, καθηγητής Δημοσίου Διεθνούς Δικαίου στη Νομική Σχολή Αθηνών και πρόεδρος του Ευρωπαϊκού Δικαστηρίου Ανθρωπίνων Δικαιωμάτων. Διετέλεσε αντιπρόεδρος του Ευρωπαϊκού Δικαστηρίου Ανθρωπίνων Δικαιωμάτων από την 1 Μαΐου 2017, ενώ την 1 Απριλίου 2019 εξελέγη πρόεδρος του Ευρωπαϊκού Δικαστηρίου Ανθρωπίνων Δικαιωμάτων, διαδεχόμενος από τις 5 Μαΐου 2019 τον Ιταλό Γκουίντο Ραϊμόντι. Τον διαδέχθηκε ο Róbert Ragnar Spanó από την Ισλανδία στις 18 Μαΐου 2020.

## Παραπομπές


Κατηγορία:Έλληνες δικαστικοί
Κατηγορία:Καθηγητές νομικής Αθηνών
Γιάσπερ Σίλεσεν

Ο **Γιάσπερ Σίλεσεν** (*Jasper Cillessen*, 22 Απριλίου 1989) είναι Ολλανδός ποδοσφαιριστής ο οποίος αγωνίζεται ως τερματοφύλακας για την Ενεσέ Ναϊμεχεν και την εθνική ομάδα της Ολλανδίας.

Ο Σίλεσεν ξεκίνησε την καριέρα του από την Ναϊμέχεν, με την οποία πραγματοποίησε το επαγγελματικό του ντεμπούτο το 2010 και ένα χρόνο αργότερα αποκτήθηκε από τον Άγιαξ για 3 εκατομμύρια ευρώ. Αγωνίστηκε σε 141 αγώνες σε έξι σαιζόν, κατακτώντας τρία πρωταθλήματα. Το 2016 αποκτήθηκε από την Μπαρτσελόνα για 13 εκατομμύρια ευρώ.

Το Μάιο του 2011 κλήθηκε για πρώτη φορά στην εθνική αντρών και πραγματοποίησε το ντεμπούτο του το 2013. Ήταν ο βασικός τερματοφύλακας της Ολλανδίας στο Μουντιάλ 2014, στο οποίο κατέκτησε την τρίτη θέση.

## Παραπομπές

## Εξωτερικοί σύνδεσμοι
*

Κατηγορία:Ολλανδοί ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ολλανδίας
Κατηγορία:Ποδοσφαιριστές Ν.Ε.Κ.
Κατηγορία:Ποδοσφαιριστές ΑΦΚ Άγιαξ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές Παγκοσμίου Κυπέλλου 2014
Φλοράν Μαλουντά

Ο **Φλοράν Μαλουντά** (*Florent Malouda*, γεννήθηκε: 13 Ιουνίου 1980) είναι Γάλλος πρώην διεθνής ποδοσφαιριστής, ο οποίος αγωνιζόταν ως αριστερός μέσος.

Ο Μαλουντά ξεκίνησε την καριέρα του από τη Σατορού και στη συνέχεια αποκτήθηκε από την Γκυνγκάπ πριν αποκτηθεί από την Λυόν το 2003. Τη σεζόν 2006-07 ο Μαλουντά βοήθησε την ομάδα του να κατακτήσει τη Λιγκ 1 και ανακηρύχθηκε παίκτης της χρονιάς για το γαλλικό πρωτάθλημα. Το καλοκαίρι του 2007, ο Μαλουντά αποκτήθηκε από τη Τσέλσι για περίπου 13 εκατομμύρια λίρες. Αγωνίστηκε για την Τσέλσι μέχρι το 2013, κερδίζοντας ένα πρωτάθλημα (2009-10), τρία FA Cup και ένα Τσάμπιονς Λιγκ (2011-12). Επίσης ανακηρύχθηκε παίκτης του μήνα για την Πρέμιερ Λιγκ τον Μάρτιο του 2010. Στη συνέχεια αγωνίστηκε με τις Τραμπζονσπόρ, Μετς, Δελχί Ντιναμός και έκλεισε την καριέρα του στην Ντιφερντάνζ.

Ο Μαλουντά αγωνίστηκε με την εθνική ανδρών της Γαλλίας από το 2004 μέχρι το 2012, πραγματοποιώντας 80 συμμετοχές και σκοράροντας 9 φορές με το εθνόσημο. Ήταν μέλος της εθνικής Γαλλίας σε δύο Ευρωπαϊκά Πρωταθλήματα και δύο Παγκόσμια Κύπελλα, συμπεριλαμβανομένου του Μουντιάλ 2006, όπου έφτασε μέχρι τον τελικό. Το 2017 αγωνίστηκε για λογαριασμό της Γαλλικής Γουϊάνας.

## Παραπομπές

## Εξωτερικοί σύνδεσμοι
*

Κατηγορία:Γάλλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές ΛΜ Σατορού
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Τσέλσι ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πρέμιερ Λιγκ
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές ΦΚ Μετς
Κατηγορία:Ποδοσφαιριστές Ντέλχι Ντάιναμος ΦΚ
Κατηγορία:Ποδοσφαιριστές ΦΚ Ντιφερντάνζ 03
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές από τη Γαλλική Γουιάνα
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Κατηγορία:Ποδοσφαιριστές Γουάντι Ντέγκλα ΣΚ
Λιβάδα Ρεθύμνης

Η **Λιβάδα** ή **Λειβάδα** είναι μικρός οικισμός της κοινότητας Αξού του Δήμου Μυλοποτάμου στην Περιφερειακή Ενότητα Ρεθύμνης της Κρήτης. Βρίσκεται προς τα όρια με την Περιφερειακή Ενότητα Ηρακλείου, 46 χλμ. Α. από το Ρέθυμνο (μέσω Σφακάκι - Πέραμα) και 23 χλμ Δ.-ΝΔ. από το Πέραμα (έδρα του δήμου).  Δυτικά του χωριού είναι η Αξός από την οποία χωρίζεται με τον Γεροπόταμο και βορειοανατολικά ο Αΐμονας. Ως οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε  κοινότητα Ζωνιανών. Σύμφωνα με το σχέδιο Καλλικράτης, μαζί με τον Αξό και τα Χαλκηδιανά αποτελούν την Κοινότητα Αξού που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 36 κατοίκους  .

## Σημείωση
Στην Κρήτη υπάρχει ο ομώνυμος οικισμός Λιβάδα Χανίων.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Καταραμένοι στρατιώτες

μικρογραφία|Μνημείο για τον Στρατό της Πατρίδας στη Πολωνία.
Ο όρος **καταραμένοι στρατιώτες** αναφέρεται στους Πολωνούς αντάρτες που μάχονταν εναντίον των Σοβιετικών και κομμουνιστικών αρχών γύρω στο 1945 και είναι το σύμβολο διαφόρων μορφών του εορτασμού τους. Η ονομασία τους προέρχεται από την κομμουνιστική προπαγάνδα. Οι συγκεκριμένοι στρατιώτες κατόρθωσαν να προκαλέσουν αρκετές ζημιές στο αντίπαλο καθεστώς. Αποτελούμενοι κατά κύριο λόγο από στρατιώτες του Στρατού της Πατρίδας επιτέθηκαν σε αστυνομικούς σταθμούς, κατασκηνώσεις συγκέντρωσης κομμουνιστών και σε μέλη κομμουνιστικών οργανώσεων. Οι Σοβιετικοί απάντησαν με ομαδικές εκτελέσεις και βασανισμούς στις Πολωνικές φυλακές, αλλά και εξορία στη Σιβηρία. Bάσει των επίσημων αρχείων μόνο οι εκτελεσθέντες των καταραμένων στρατιωτών ξεπέρασαν τους 6000 άνδρες και γυναίκες, ενώ υπολογίζεται ότι περίπου 21.000 πέθαναν στις φυλακές και στα στρατόπεδα συγκέντρωσης. Ο τελευταίος καταραμένος στρατιώτης Γιοσέφ Φράντσακ σκοτώθηκε τον Οκτώβριο του 1963 πάνω στη μάχη του με μια 35μελή επιχειρησιακή ομάδα των Σοβιετικών.

## Ιστορικό υπόβαθρο
Τον Μάιο του 1945, οι Πολωνοί αντιστασιακοί,με αρχηγό τον Φρανσίσεκ Πρισιένιανσκ (Franciszek Przysiężniak), σκότωσαν περίπου 70 Σοβιετικούς μυστικούς πράκτορες σε έναν οικισμό κοντά στη κοινότητα Κιριλόβκα. Ο Βλάντισλαβ Γκομούλκα, ο γενικός γραμματέας του Εργατικού Κόμματος Πολωνίας, επισήμανε ότι οι στρατιώτες του Στρατού της Πατρίδας αποδείχθηκαν εχθρικό στοιχείο που πρέπει να αφαιρεθεί. Το 1956 35.000 πρώην στρατιώτες του Εσωτερικού Στρατού απελευθερώθηκαν από τις Πολωνικές φυλακές αλλά οι διώξεις συνεχίστηκαν μέχρι το 1963, με το θάνατο του Γιοσέφ Φράντσακ.

### Αναγνώριση του όρου
Πρώτες προσπάθειες αμφισβήτησης της επίσημα προωθημένης ερμηνείας των Σοβιετικών άρχισαν στις δεκαετίες του 1970 και 1980 από μετανάστες Πολωνούς συγγραφείς που ζούσαν στο Ηνωμένο Βασίλειο και τις Ηνωμένες Πολιτείες Αμερικής, οι περισσότεροι εκ των οποίων ήταν πρώην αντάρτες.Η εφεύρεση και αναγνώριση του όρου των καταραμένων στρατιωτών αποτελείται από τρία στάδια: η κληρονομιά τους διεκδικήθηκε από τη λαϊκή γνώμη στα τέλη της δεκαετίας του 1980, σταδιακά αναγνωρίστηκε από το κράτος γύρω στο 2011 και τελικά επισημοποιήθηκε από μια πολιτική δύναμη το 2015. Οι ποινές του Στρατού της Παρτίδας, που είχαν επιβληθεί από τους Σοβιετικούς, αναθεωρήθηκαν το 1989.Από τo 2011 στην Πολωνία η 1η Μαρτίου κάθε έτους τιμάται η .

## Παραπομπές


Κατηγορία:Αντικομμουνιστικές οργανώσεις
Κατηγορία:Πολιτικά κινήματα στην Πολωνία
Κατηγορία:Σταλινισμός στην Πολωνία
Κατηγορία:Αντικομμουνισμός στην Πολωνία
Λίμνη Λίσι

μικρογραφία|296x296εσ|Λίμνη Λίσι
Η **λίμνη Λίσι** (Γεωργιανά: ლისის ტბა) είναι μια μικρή λίμνη κοντά στη Τιφλίδα, Γεωργία. Ανήκει στην κοιλάδα του ποταμού Κύρου, που φιλοξενεί ένα μεγάλο αναπτυξιακό έργο μικτής χρήσης με το ίδιο όνομα. Το τοπίο είναι βραχώδες και ξηρό με θαμνώδη βλάστηση και οικόπεδα στέπας. Η λίμνη και η γύρω περιοχή παρέχουν βιότοπο για ποικιλία διαφορετικών ειδών εξωτικών πουλιών. Εκτός από διάφορα είδη πτηνών, η περιοχή γύρω από τη λίμνη παρέχει καταφύγιο σε μια ποικιλία ζώων όπως χελώνες, αλεπούδες και λαγούς. Η περιοχή είναι γνωστή για τον μεγάλο πληθυσμό των φιδιών που ζουν στις πλαγιές γύρω από τη λίμνη.

## Κλίμα
αριστερά|μικρογραφία|293x293εσ
Το κλίμα στη λίμνη είναι ζεστό, μεσογειακό και αρκετά ξηρό. Η ετήσια βροχόπτωση είναι περίπου 400 χιλιοστόμετρα (

Κατηγορία:Γεωγραφία της Γεωργίας
λισι
λισι
Μαρία Πρωτόπαππα

Η **Μαρία Πρωτόπαππα** (Κορυδαλλός, 28 Φεβρουαρίου 1971) είναι Ελληνίδα ηθοποιός της τηλεόρασης, του θεάτρου και του κινηματογράφου.

## Πρώιμα χρόνια
Η Μαρία Πρωτόπαππα γεννήθηκε και μεγάλωσε στον Κορυδαλλό της Αττικής. Στην εφηβεία της, γράφτηκε σε ερασιτεχνικό θίασο και, αργότερα, σπούδασε στο Θέατρο Τέχνης «Κάρολος Κουν», απ' όπου αποφοίτησε στα μέσα της δεκαετίας του 1990. Τα επόμενα έξι χρόνια, εργάστηκε ως ηθοποιός στο θέατρο, αποκλειστικά σε παραστάσεις του.

## Καριέρα
Το τηλεοπτικό της ντεμπούτο έγινε το 1999, μέσα από τη συμμετοχή της στη δραματική σειρά  στην ΕΤ1. Τα επόμενα χρόνια, πήρε μέρος στις αστυνομικές σειρές Επιφάνεια του Βασίλη Τσελεμέγκου, πρωταγωνίστησε στην κοινωνική σειρά του Alpha Το Δέκα, που βασίστηκε στο ομώνυμο μυθιστόρημα του Καραγάτση κι έπαιξε στις σειρές . Πιο γνωστές είναι οι συνεργασίες της με τον Θοδωρή Παπαδουλάκη στις σειρές Το Νησί στο Mega τη σεζόν 2010-11 και Η λέξη που δε λες στον Alpha τη σεζόν 2016-17. Τη σεζόν 2021-2023 παίζει στη σειρά Σασμός του Alpha.  

Παράλληλα, κατά τη δεκαετία του 2000, έπαιξε στον κινηματογράφο: 2000 +1 ΣτιγμέςΈνας κι ΈναςΜπραζιλέροΠαρέες και Χορεύοντας στον πάγο. Οι πιο πρόσφατες ταινίες, στις οποίες μετείχε, είναι: Η υπογραφή το 2011 και Ενήλικοι στην Αίθουσα το 2019.

Αξιοσημείωτη είναι η πορεία της στο θέατρο. Από το 1990 μέχρι το 1996, έπαιζε αποκλειστικά σε παραστάσεις του Θεάτρου Τέχνης του Καρόλου Κουν. Στη συνέχεια, συνεργάστηκε με το Θέατρο Τζένη Καρέζη, το Θέατρο Δημήτρη Χορν, με το Εθνικό Θέατρο, καθώς και με πολλά άλλα. Επιπρόσθετα, τα τελευταία χρόνια, έχει εργαστεί και ως σκηνοθέτις, βοηθός σκηνοθέτη και σκηνογράφος, ενώ έχει αναλάβει τη διασκευή, τη μουσική επιμέλεια και έχει εμπνευστεί το σενάριο ορισμένων έργων. Στην ιδιωτική τηλεόραση έχει εμφανιστεί στις σειρές Η συκοφαντία του αίματος και Επιφάνεια και Για πάντα φίλες και Φιλί Ζωής και Ξέχασέ με και Το Δέκα και Το Νησί και Η λέξη που δε λες και Σάσμος.

## Παραστασιογραφία

### Θέατρο

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Εξωτερικοί σύνδεσμοι

* Η θεατρογραφία της Μαρίας Πρωτόπαππα από το 2008 έως σήμερα στο unstage.gr

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί κινηματογράφου
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Εσχάτη προδοσία

Η **εσχάτη προδοσία** είναι έγκλημα, το οποίο είναι η βαρύτερη (κατ' έννοια σπουδαιότητας) περίπτωση προδοσίας εναντίον μιας χώρας ή ενός αρχηγού κράτους. Τα πιο γνωστά παραδείγματα εσχάτης προδοσίας είναι: η συμμετοχή σε πόλεμο με το μέρος του εχθρού εναντίον της πατρίδας, η απόπειρα πραξικοπήματος, η πραγματοποίηση εξαιρετικά καταστροφικών επιχειρήσεων κατασκοπείας ή σαμποτάζ για λογαριασμό άλλης χώρας, καθώς και η δολοφονία του αρχηγού κράτους μιας χώρας.  

Ουσιαστικά το έγκλημα της εσχάτης προδοσίας είναι έγκλημα το οποίο διαπράττεται κατά της πατρίδας. Παραδοσιακά, θεωρείται ότι το έγκλημα της εσχάτης προδοσίας διαπράττεται κατά του αρχηγού κράτους, κατά της τιμής, της ασφάλειας ή της ανεξαρτησίας ενός κράτους. 

Στην Ελλάδα, οι κυρώσεις για το έγκλημα της εσχάτης προδοσίας προβλέπονται από το άρθρο 134 του ποινικού κώδικα.  

## Εξωτερικοί σύνδεσμοι

* Άρθρο 134 του Ποινικού Κώδικα

## Παραπομπές

Κατηγορία:Εγκλήματα
Τοπολογία (αποσαφήνιση)

Ο όρος **τοπολογία** μπορεί να αναφέρεται:

* στην τοπολογία που είναι κλάδος των Μαθηματικών.
* στην τοπολογία δικτύων που είναι κλάδος των Τηλεπικοινωνιών και της Πληροφορικής.

Κατηγορία:Αποσαφηνίσεις ελληνικών τοπωνυμίων
Μεγάλος Κινέζικος Λιμός

Ο **Μεγάλος Κινέζικος Λιμός** ( Chinese:  , "τρία χρόνια πείνας") ήταν μια περίοδος στη Λαϊκή Δημοκρατία της Κίνας μεταξύ των ετών 1959 και 1961 ( Μεγάλο Άλμα προς τα Εμπρός ) που χαρακτηρίζεται από ευρέως διαδεδομένο λιμό και ξηρασία και οπού σχεδόν τα δύο τρίτα της γεωργικής γης της Κίνας ήταν εντελώς στεγνά. Ο μεγάλος λιμός οδήγησε σε  περίπου 20 εκατομμύρια θανάτους μεταξύ 1959 και 1962.

Τον Ιούλιο του 1959 πλημμύρισε ο Κίτρινος Ποταμός στην Ανατολική Κίνα. Σύμφωνα με το Κέντρο Καταστροφών η πλημμύρα σκότωσε άμεσα, είτε λόγω λιμοκτονίας από καταστροφή καλλιεργειών ή πνιγμού, περίπου δύο εκατομμύρια άτομα, ενώ άλλες περιοχές επηρεάστηκαν και με άλλους τρόπους. Το 1960, ένας κάποιος βαθμός ξηρασίας μεταξύ άλλων αντίξοων καιρικών συνθηκών, επηρέασε το 55% των καλλιεργήσιμων εκτάσεων, ενώ η έλλειψη βροχής έπληξε περίπου το 60% των γεωργικών εκτάσεων στη βόρεια Κίνα.

Ο Μάο Τσετούνγκ, πρόεδρος του Κινεζικού Κομμουνιστικού Κόμματος, εισήγαγε δραστικές αλλαγές στην αγροτική πολιτική που απαγόρευαν την ιδιοκτησία οποιασδήποτε αγροτικής γης. Παρά τη σημασία των καιρικών δυσκολιών, το χειρότερο πρόβλημα της Κίνας ήταν η κακή πολιτική. Οι λαϊκές κοινότητες ήταν πολύ μεγάλες για να είναι αποτελεσματικές, αγνόησαν τα παλαιά πρότυπα εμπορίου στην ύπαιθρο και απαιτούσαν διοικητικούς και μεταφορικούς πόρους που δεν υπήρχαν. Έτσι, ακόμη και όταν πολλές αγροτικές περιοχές κατακλύζονταν από μαζική πείνα, οι άνωθεν παραγγελίες συνέχισαν να απαιτούν μεγάλης κλίμακας προμήθειες τροφίμων. Μέχρι το 1961 η αγροτική καταστροφή έπληξε τις πόλεις και η αστική βιομηχανική παραγωγή έπεσε κατακόρυφα περισσότερο από 25 τοις εκατό. Ως μέτρο έκτακτης ανάγκης, σχεδόν 30 εκατομμύρια κάτοικοι των πόλεων στάλθηκαν πίσω στην ύπαιθρο επειδή δεν μπορούσαν πλέον να τραφούν στις πόλεις.
   
Μέχρι τις αρχές της δεκαετίας του 1980, η στάση της κινεζικής κυβέρνησης, που αντικατοπτριζόταν στο όνομα "Τρία χρόνια φυσικών καταστροφών", ήταν ότι ο λιμός ήταν κυρίως αποτέλεσμα μιας σειράς φυσικών καταστροφών που επιδεινώθηκε από αρκετά λάθη στον προγραμματισμό. Ερευνητές εκτός Κίνας ισχυρίστηκαν ότι οι τεράστιες θεσμικές και πολιτικές αλλαγές που συνόδευσαν το Μεγάλο Άλμα προς τα εμπρός ήταν οι βασικοί παράγοντες του λιμού ή τουλάχιστον επιδείνωσαν τις φυσικές καταστροφές.  

## Δείτε επίσης
* Εκστρατεία για τα τέσσερα παράσιτα

## Παραπομπές


Κατηγορία:Ιστορία της Κίνας
Ματτέο Μπάρτολι

Ο **Ματτέο Τζούλιο Μπάρτολι** (ιταλ.:*Matteo Giulio Bartoli*, 22 Νοεμβρίου 1873 &ndash; 23 Ιανουαρίου 1946) ήταν Ιταλός γλωσσολόγος.

Γεννήθηκε στην κωμόπολη Λάμπιν της Ίστρια, που τότε ανήκε στην Αυστροουγγρική Αυτοκρατορία (όπως και η βόρεια Ιταλία). Πήρε διδακτορικό από το Πανεπιστήμιο της Βιέννης το 1898, με εποπτεύοντα καθηγητή τον Βίλχελμ Μέγερ-Λύμπκε. Ο Μπάρτολι επηρεάσθηκε από ορισμένες θεωρίες του Ιταλού φιλοσόφου Μπενεντέτο Κρότσε και του Γερμανού γλωσσολόγου Καρλ Φόσλερ. Αργότερα μελέτησε με τον Ζυλ Ζιγιερόν στο Παρίσι. Από αυτόν ο Μπάρτολι απέκτησε μια προτίμηση για εργασία πεδίου και από το 1900 και μετά δημοσίευσε πολλές διαλεκτολογικές μελέτες των διαλέκτων της Ίστρια.

Το 1907 ο Μπάρτολι έγινε καθηγητής της συγκριτικής ιστορίας των κλασικών και νεολατινικών γλωσσών στο Πανεπιστήμιο του Τορίνο, όπου παρέμεινε μέχρι τον θάνατό του. 

Η μελέτη του πάνω στη δαλματική γλώσσα (*Das Dalmatische*, 2 τόμοι, 1906) αποτελεί μέχρι σήμερα τη μοναδική γνωστή πλήρη περιγραφή της εξαφανισμένης αυτής γλώσσας, περιέχοντας κάθε γνωστό κείμενο της. Ο Μπάρτολι χρησιμοποίησε για τη μελέτη αυτή στοιχεία που συνέλεξε το 1897 από τον τελευταίο ομιλητή της δαλματικής, τον Τουόνε Ουντάινα, ο οποίος σκοτώθηκε σε δυστύχημα με εκρηκτικά το 1898.

Ο Μπάρτολι έγραψε επίσης το *Introduzione alla neolinguistica* (= «Εισαγωγή στη νεογλωσσολογία», 1925) και το *Saggi di linguistica spaziale* (= «Δοκίμια στη χωρική γλωσσολογία», 1945). Ως πανεπιστημιακός, υπήρξε ο δάσκαλος του Αντόνιο Γκράμσι.

Ο Ματτέο Μπαρτόλι απεβίωσε στο Τορίνο σε ηλικία 72 ετών.

## Παραπομπές


Κατηγορία:Ιταλοί γλωσσολόγοι
Κατηγορία:Ιταλοί πανεπιστημιακοί
Τζωρτζ Έιντ

Ο **Τζωρτζ Έιντ** (*George Ade*, 9 Φεβρουαρίου 1866 – 16 Μαΐου 1944) ήταν Αμερικανός συγγραφέας, δημοσιογράφος και θεατρικός συγγραφέας. Γεννήθηκε στο χωριό Κέντλαντ της βορειδυτικής Ιντιάνα και πέθανε στο κοντινό χωριό Μπρουκ. Απεφοίτησε από το Πανεπιστήμιο Περντιού.

Ο Έιντ έγινε γνωστός με τις «Ιστορίες των δρόμων και της πόλης» (*Stories of the Streets and of the Town*), μιας μόνιμης στήλης σε εφημερίδα που με καθημερινή γλώσσα περιέγραφε την καθημερινή ζωή στο Σικάγο, καθώς και με τη συλλογή χρονογραφημάτων *Ιστορίες στην [[αργκό]]* (*Fables in slang*). Οι τελευταίες ιστορίες, που δημοσιεύθηκαν στην εφημερίδα *Chicago Record* από το 1897 έως το 1900, είναι χιουμοριστική προσαρμογή των μύθων του Αισώπου στη σημερινή εποχή με γλώσσα «του δρόμου», και του απέφεραν φήμη και πλούτο. Από τότε τον αποκαλούσαν και «Αίσωπο της Ιντιάνα» («Aesop of Indiana»).

Το πρώτο θεατρικό έργο του για το Μπρόντγουεϊ ήταν το *Ο Σουλτάνος του Σούλου*, γραμμένο το 1901. Τα γνωστότερα θεατρικά έργα του Έιντ, τα *The County Chairman* και *The College Widow*, πρωτοανέβηκαν ταυτοχρόνως το 1904. Ο Έιντ έγραψε και σενάρια, ενώ μερικοί από τους μύθους και θεατρικά έργα του αναπτύχθηκαν σε κινηματογραφικές ταινίες.

Κατά το πρώτο τέταρτο του 20ού αιώνα ο Έιντ, μαζί με τους Μπουθ Τάρκινγκτον, Μέρεντιθ Νίκολσον και Τζέιμς Χουίτκομ Ρίλεϋ, βοήθησε να δημιουργηθεί μια «Χρυσή Εποχή της λογοτεχνίας στην Ιντιάνα».

## Παραπομπές


## Πηγές
* «Biographical Sketch» στο 
* Το λήμμα «Αίηντ, Γεώργιος» στη *Νέα Ελληνική Εγκυκλοπαίδεια* «Χάρη Πάτση», τόμος 2, σελ. 677

## Βιβλιογραφία
* 
* 

Κατηγορία:Αμερικανοί συγγραφείς
Κατηγορία:Αμερικανοί δημοσιογράφοι
Κατηγορία:Αμερικανοί θεατρικοί συγγραφείς
Κατηγορία:Χιουμορίστες
Γιάννης Κουκουράκης

Ο **Γιάννης Κουκουράκης** είναι Έλληνας ηθοποιός γεννημένος το 1984 στα Χανιά, απόφοιτος της Δραματικής Σχολής του Εθνικού Θεάτρου (2005-2008).

## Βιογραφικό
Γεννήθηκε στα Χανιά. Μέχρι την Δ' Δημοτικού έμενε στην Αθήνα, ενώ αργότερα επέστρεψε στη γενέτειρά του για να ολοκληρώσει το Λύκειο. Τελειώνοντας το σχολείο, εγκαταστάθηκε στην Αθήνα όπου ξεκίνησε τις σπουδές του στο Πανεπιστήμιο Πειραιώς, στο τμήμα Οργάνωσης και Διοίκησης Επιχειρήσεων από όπου και αποφοίτησε τέσσερα χρόνια μετά. Στο τέταρτο έτος των σπουδών του αποφάσισε να ασχοληθεί επαγγελματικά με την υποκριτική. Έδωσε εξετάσεις στη Δραματική Σχολή του Εθνικού Θεάτρου όπου πέρασε και ξεκίνησε τις σπουδές του.

Η πρώτη του εμφάνιση ως ηθοποιός ήταν στον κινηματογράφο το 2005 στην κωμωδία *Η γυναίκα είναι σκληρός άνθρωπος*. Το 2006 έκανε μία σύντομη εμφάνιση στη δραματική σειρά *Μωβ-Ροζ* στον ANT1 ενώ το 2008 έπαιξε σε μία ιστορία της σειράς *Σε είδα*. 

Την περίοδο 2008-2009 επιλέχθηκε από τον σκηνοθέτη Αλέξανδρο Πανταζούδη για έναν από τους βασικούς ρόλους στην κοινωνική σειρά *[[Χαρά αγνοείται]].* Εκεί υποδύθηκε τον *Σπύρο Δημόπουλο* τον σύντροφο της εξαφανισμένης Χαράς. Το 2011 εμφανίστηκε στην ταινία μικρού μήκους *Το γάλα*. Μέσα στα επόμενα χρόνια ασχολήθηκε κυρίως με το θέατρο λαμβάνοντας μέρος σε αρκετές θεατρικές παραστάσεις.

*Τη σεζόν 2014 στις Τρίχες στον  [[ANT1]].* Το 2015 εντάχθηκε στο πρωταγωνιστικό καστ του τρίτου κύκλου της καθημερινής σειράς του ANT1 *[[Μπρούσκο (τηλεοπτική σειρά)|Μπρούσκο]]* στο ρόλο του Αλέξη Γριβάκη, παρέμεινε στη σειρά και κατά τη διάρκεια του τέταρτου κύκλου της μέχρι και το 2017. Την επόμενη σεζόν έκανε μία guest εμφάνιση στην κωμική σειρά *[[Κάτι χωρισμένα παλικάρια]]*. Το 2019 έπειτα από casting παίρνει το ρόλο του Κωνσταντή Σεβαστού,  στη δραματική σειρά εποχής *στο* ANT1 *[[Άγριες Μέλισσες|Άγριες μέλισσες]]*, που άλλαξε τα δεδομένα στην ελληνική μυθοπλασία.Τη σεζόν 2022-2023 συμμετέχει στη *σειρά [[Μαύρο Ρόδο]] στο ρόλο του Βίκου (Βικέντιος Μαριάς), στο [[Mega Channel|Mega]]. Επίσης στηστη σειρά Η παραλία στο ρόλο του Γιώργου Παυλόπουλου στην [[ΕΡΤ1]] Το 2024  σειρά Το Δίχτυ στο Επεισόδιο 19 μαχαιριές στον ρόλο του  Μηνά  στο [[ΕΡΤ1]] και στη σειρά [[Grand Hotel (τηλεοπτική σειρά)|Grand Hotel]] στο ρόλο του Πέτρου Ασλάνογλου/Αυγέρη στον ANT1 (2024-26).*

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Μαρία Μελίτη του Χοενλόε-Λάνγκενμπουργκ

Η **Μαρία Μελίτη** (γερμ. *Marie Melita zu Hohenlohe-Langenburg*, 18 Ιανουαρίου 1899 - 8 Νοεμβρίου 1967) του Οίκου του Χοενλόε-Λάνγκενμπουργκ ήταν πριγκίπισσα του Χοενλόε-Λάνγκενμπουργκ και μετέπειτα πριγκίπισσα του Σλέσβιχ-Χόλσταϊν.

## Βιογραφία
Η *Μαρία Μελίτη Λεοπολδίνη Βικτωρία Θεοδώρα Αλεξάνδρα Σοφία* γεννήθηκε στις 18 Ιανουαρίου 1899 στο Λάνγκενμπουργκ ως δεύτερο παιδί και μεγαλύτερη κόρη του Ερνέστου Β΄ του Χοενλόε-Λάνγκενμπουργκ και της Αλεξάνδρας της Σαξονίας-Κοβούργου-Γόθας.

Στις 5 Φεβρουαρίου 1916 παντρεύτηκε το Γουλιέλμο Φρειδερίκο του Σλέσβιχ-Χόλσταϊν στο Κοβούργο. Απέκτησαν τέσσερα τέκνα:
* Ιωάννης Αλβέρτος (1917 - 1944).
* *Γουλιέλμος Αλφρέδος* Φερδινάνδος (1919 - 1926).
* Πέτρος (1922 - 1980), παντρεύτηκε τη Μαρία Αλίκη του Σάουμπουργκ-Λίππε, απέκτησαν 4 παιδιά.
* Μαρία Αλεξάνδρα (1927 - 2000), παντρεύτηκε τον Ντάγκλας Μπάρτον-Μίλλερ. Δεν απέκτησαν παιδιά.

## Τίτλοι
*18 Ιανουαρίου 1899 – 5 Φεβρουαρίου 1916: *Η Γαληνοτάτη Υψηλότητα* Πριγκίπισσα Μαρία Μελίτη του Χοενλόε-Λάνγκενμπουργκ
*5 Φεβρουαρίου 1916 – 27 Απριλίου 1931: *Η Υψηλότητα* Η Κληρονομική Πριγκίπισσα του Σλέσβιχ-Χόλσταϊν-Σόντερμπουργκ-Γκλύξμπουργκ
*27 Απριλίου 1931 – 21 Ιανουαρίου 1934: *Η Υψηλότητα* Η Πριγκίπισσα του Σλέσβιχ-Χόλσταϊν
*21 Ιανουαρίου 1934 – 10 Φεβρουαρίου 1965: *Η Υψηλότητα* Η Δούκισσα του Σλέσβιχ-Χόλσταϊν
*10 Φεβρουαρίου 1965 – 8 Νοεμβρίου 1967: *Η Υψηλότητα* Η Χήρα Δούκισσα του Σλέσβιχ-Χόλσταϊν

## Παραπομπές


Κατηγορία:Γερμανοί ευγενείς
Κατηγορία:Οίκος του Χοενλόε
Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ
Κατηγορία:Πριγκίπισσες της Γερμανίας
Κατηγορία:Πριγκίπισσες του Χόενλοε-Λάνγκενμπουργκ
Αλιακές Ρεθύμνης

Οι **Αλιακές** ή **Αλιάκες** είναι οικισμός της τοπικής κοινότητας Δαμαβόλου, της δημοτικής ενότητας (τέως δήμου) Κουλούκωνα, του δήμου Μυλοποτάμου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*. Πριν την κατάργηση και επανασύστασή του, ανήκε στην επαρχία Μυλοποτάμου του νομού Ρεθύμνης, στο γεωγραφικό διαμέρισμα Κρήτης.
*Πριν την κατάργηση και επανασύστασή του, το 2011, ο οικισμός ονομαζόταν *Αλιάκες*.

## Γεωγραφία - Ιστορία
Οι Αλιακές βρίσκονται στην περιοχή του Μυλοποτάμου, σε απόσταση 36 χλμ. Α.-ΝΑ. από το Ρέθυμνο (μέσω Πάνορμο) και 9 χλμ ΝΔ. από το Πέραμα (έδρα του δήμου), ανάμεσα στον Δαμαβόλο και στους Αβδανίτες. Το χωριό αναφέρεται στην απογραφή του 1650 να κατοικείται από 28 φορολογούμενες οικογένειες και 4 άγαμους, ενώ στην οθωμανική απογραφή του 1670 αναφέρεται οι 58 ιδιοκτήτες του χωριού να κατέχουν 1.098 ελαιόδεντρα και 177,5 τσερίπια (καλλιεργήσιμες γαίες) χωραφιών από τα οποία 9 ήταν με αμπέλια. Από την περίοδο της τουρκοκρατίας διασώζονται ερείπια τουρκικών φυλακών που υπήρχαν.

Το χωριό είναι τόπος καταγωγής του οπλαρχηγού Λεωνίδα Ματθαιουδάκη που πολέμησε στο Αρκάδι το 1866, υπήρξε πληρεξούσιος Κρήτης το 1878, και συνυπέγραψε τη Σύμβαση της Χαλέπας το 1878.

Στην νότια άκρη του υπάρχει ο κοιμητηριακός ναός του Μιχαήλ Αρχαγγέλου (τέλη 18ου με αρχές του 19ου αιώνα) καθώς και η εκκλησία της Αγίας Ειρήνης.

## Διοικητικά
Αναφέρεται επίσημα ως *Αλιάκες*, μετά την ενσωμάτωση της Κρήτης με την Ελλάδα, το 1925 στο ΦΕΚ 27Α - 31/01/1925 να προσαρτάται στην τότε κοινότητα Αγίου Μάμμαντος της επαρχίας Μυλοποτάμου. Το 2011 αναφέρεται ξανά ως Αλιακές να απογράφεται στον τότε δήμο Μυλοποτάμου. Σύμφωνα με το σχέδιο Καλλικράτης, μαζί με Δαμαβόλο και τους Αβδανίτες αποτελούν την τοπική κοινότητα Δαμαβόλου που υπάγεται στη δημοτική ενότητα Κουλούκωνα του Δήμου Μυλοποτάμου και σύμφωνα την απογραφή του 2011 έχει πληθυσμό 39 κατοίκων.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Μυλοπόταμου
Ένωση Κριτικών Κινηματογράφου της Φιλαδέλφεια

Η ***Ένωση Κριτικών Κινηματογράφου της Φιλαδέλφειας*** (**[[αγγλικά]]:Philadelphia Film Critics Circle**) είναι μια Αμερικανική ένωση κριτικών του Κινηματογράφου, που έχει έδρα την Φιλαδέλφεια στην Πενσυλβάνια των Ηνωμένων Πολιτειών Αμερικής και ιδρύθηκε στις 8 Μαρτίου 2017 με στόχο να προωθήσει την πλούσια ιστορία της Φιλαδέλφειας όσο και τα κινηματογραφικά φεστιβάλ και εκδηλώσεις.

Κάθε χρόνο, η Ένωση απονέμει τα δικά της βραβεία των μελών της (PFCC  Awards), 
τα οποία αναγνωρίζουν τις καλύτερες ταινίες της χρονιάς.

## Κατηγορίες βραβείων
*Καλύτερη Ταινία
*Καλύτερη Σκηνοθεσία
*Καλύτερος Α' Ανδρικός Ρόλος
*Καλύτερος Α' Γυναικείος Ρόλος
*Καλύτερος Β' Ανδρικός Ρόλος
*Καλύτερος Β' Γυναικείος Ρόλος
*Καλύτερο Σενάριο
*Καλύτερη Διεύθυνση Φωτογραφίας
*Καλύτερο soundtrack / Μουσική
*Αποκάλυψη της Χρονιάς (υποκριτική)
*Αποκάλυψη της Χρονιάς (σκηνοθεσία)
*Καλύτερη Ξενόγλωσση Ταινία
*Καλύτερη Ταινία Κινουμένων Σχεδίων
*Καλύτερο Ντοκιμαντέρ
*Βραβείο Στιβ Φρίντμαν: Προαιρετικά απονέμεται σε ένα άτομο ή μια ταινία που οδηγεί σε μεγάλη δημόσια συζήτηση για ένα θέμα.
*Βραβείο Ήλειν Μέι: Προαιρετικά απονέμεται σε ένα άξιο άτομο ή ταινία που ευαισθητοποιεί τα γυναικεία θέματα.

## Παραπομπές

## Εξωτερικοί σύνδεσμοι
* Ο 

Κατηγορία:Κινηματογραφικά βραβεία στις Ηνωμένες Πολιτείες
Κατηγορία:Βραβεία κινηματογράφου
Κατηγορία:Πολιτισμός της Πενσυλβάνια
Ντιπίκα Παντουκόν

Η **Ντιπίκα Παντουκόν** (5 Ιανουαρίου 1986) είναι Ινδή ηθοποιός και παραγωγός. Ως μια από τις πιο ακριβοπληρωμένες ηθοποιούς στην Ινδία, οι διακρίσεις της περιλαμβάνουν τρία Βραβεία Φίλμφεϊρ. Βρίσκεται στις λίστες με τις πιο δημοφιλής προσωπικότητες της χώρας και το περιοδικό *[[Time (magazine)|Time]]* την έβαλε στην λίστα με τους 100 ανθρώπους με την μεγαλύτερη επιρροή παγκοσμίως το 2018.

Η Παντουκόν, κόρη του αθλητή του μπάντμιντον Πρακάς Παντουκόν, γεννήθηκε στην Κοπενγχάγη και μεγάλωσε στο Μπανγκαλόρ. Ως έφηβη, έπαιζε μπάντμιντον σε πρωταθλήματα μα εγκατέλειψε την καριέρα της στον αθλητισμό για να γίνει μοντέλο. Σύντομα έλαβε προτάσεις για ρόλους στον κινηματογράφο και έκανε την πρώτη εμφάνιση στην υποκριτική το 2006 ως ο ομώνυμος χαρακτήρας στην ταινία *[[Αϊσβάρια (ταινία)|Aishwarya]]*. Μετά ενσάρκωσε έναν διπλό ρόλο δίπλα στον Σαχ Ρουχ Χαν στην πρώτη της εμφάνιση στο Μπόλιγουντ, στην ρομαντική ταινία *[[Om Shanti Om]]* (2007), που της χάρισε το Βραβείο Φίλμφεϊρ Καλύτερης Πρωτοεμφανιζόμενης Ηθοποιού. Η Παντουκόν έλαβε θετικά σχόλια για τον πρωταγωνιστικό ρόλο της στην ρομαντική ταινία *[[Love Aaj Kal]]* (2009) αλλά αυτό έγινε μετά από ένα σύντομο διάλειμμα.

Η ρομαντική κωμωδία *[[Cocktail (2012 film)|Cocktail]]* (2012) σηματοδότησε μια σημαντική καμπή στην καριέρα της και έλαβε επιπλέον επιτυχία με πρωταγωνιστικούς ρόλους στις ρομαντικές κωμωδίες *[[Yeh Jawaani Hai Deewani]]* και *[[Chennai Express]]* (κι οι δυο το 2013), στην κωμωδία *[[Happy New Year (2014 film)|Happy New Year]]* (2014), στις δραματικές ταινίες *[[Bajirao Mastani]]* (2015) και *[[Padmaavat]]* (2018) και στην ταινία δράσης του Χόλυγουντ ** (2017). Έλαβε επίσης θετικά σχόλια για τον πρωταγωνιστικό ρόλο στην τραγική ρομαντική κωμωδία *[[Goliyon Ki Raasleela Ram-Leela]]* (2013), που βασίστηκε στον ρόλο της Ιουλιέτας, αλλά και στον ρόλο της ισχυρογνώμων αρχιτεκτόνισσας στην κωμωδία-δράμα *[[Piku]]* (2015), που της χάρισαν δυο Βραβεία Φίλμφεϊρ Καλύτερης Ηθοποιού. Ίδρυσε την δική της εταιρεία παραγωγής, την Ka Productions, το 2018 με την οποία έκανε την παραγωγή στην ταινία *[[Chhapaak]]* (2020), στην οποία πρωταγωνίστησε.

Η Παντουκόν είναι η εκπρόσωπος τύπου της Ακαδημίας Κινούμενης Εικόνας της Βομβάης και η ιδρύτρια του Live Love Laugh Foundation, που επικεντρώνεται στην ψυχική υγεία στην Ινδία. Ως υποστηρίκτρια ζητημάτων όπως ο φεμινισμός και η κατάθλιψη, έχει γράψει στήλες σε εφημερίδα, έχει σχεδιάσει τα δικά της γυναικεία ρούχα και προωθεί προϊόντα και υπηρεσίες. Η Παντουκόν είναι παντρεμένη με τον επίσης Ινδό ηθοποιό Ρανβίρ Σινγκ.

## Παραπομπές


## Περαιτέρω μελέτη

* 

## Εξωτερικοί σύνδεσμοι
* 
* 

Κατηγορία:Ινδές ηθοποιοί
Κατηγορία:Ινδές μοντέλα
Λίλυ Άλεν

Η **Λίλυ Άλεν** (*Lily Rose Beatrice Cooper*, 2 Μαΐου 1985) είναι Αγγλίδα τραγουδίστρια, τραγουδοποιός και ηθοποιός. Είναι η κόρη του ηθοποιού Κιθ Άλεν και της παραγωγού Άλισον Όουεν. Η Άλεν εγκατέλειψε το σχολείο σε ηλικία 15 ετών και επικεντρώθηκε στο τραγούδι και την σύνθεση. Το 2005, δημοσιοποίησε μερικές από τις ηχογραφήσεις της στο Myspace και αυτή η δημοσιότητα είχε ως αποτέλεσμα την προβολή τους στο BBC Radio 1 και στην υπογραφή συμβολαίου με την Regal Recordings.

Το πρώτο της single, "Smile", κατέκτησε την πρώτη θέση στα UK Singles Chart τον Ιούλιο 2006. Ο πρώτος της δίσκος, *[[Alright, Still]]*, έλαβε θετικά σχόλια και πούλησε πάνω από 2.6 εκατ. αντίτυπα παγκοσμίως ενώ χάρισε στην Άλεν μια υποψηφιότητα για Γκράμυ, για βραβείο Brit και για τα MTV Video Music Awards. Το 2008, ήταν η οικοδέσποινα στο δικό της τηλεοπτικό  talk show, *[[Lily Allen and Friends]]*, στο BBC Three.

Ο δεύτερος δίσκος της, *[[It's Not Me, It's You]]*, είδε μια αλλαγή στο μουσικό είδος καθώς είχε περισσότερο electropop ύφος παρά τις επιρροές ska και reggae του πρώτου δίσκου. Αυτός ο δίσκος κατέκτησε την πρώτη θέση στα UK Albums Chart και στα Australian ARIA Charts και έλαβε θετικά σχόλια από τους κριτικούς, που υπογράμμισαν την εξέλιξη και ωριμότητα της τραγουδίστριας. Στον δίσκο περιλαμβάνονται τα singles "The Fear", “Not Fair”, "Fuck You". Η επιτυχία τής χάρισε το Brit Award Καλύτερης Σόλο Καλλιτέχνη στα 2010 Brit Awards.

Μετά την ανακοίνωση ενός διαλείμματος από την μουσική καριέρα της το 2009, η Άλεν ίδρυσε την δική της δισκογραφική εταιρεία, In the Name Of, το 2011. Κυκλοφόρησε δυο ακόμα δίσκους : *[[Sheezus]]* (2014), που κατέκτησε την πρώτη θέση στα UK Albums Chart ; και *[[No Shame (Lily Allen album)|No Shame]]* (2018). Τον Σεπτέμβριο 2018, η Άλεν κυκλοφόρησε το πρώτο της βιβλίο, με τον τίτλο *[[My Thoughts Exactly]].*

## Δισκογραφία
* *[[Alright, Still]]* (2006)
* *[[It's Not Me, It's You]]* (2009)
* *[[Sheezus]]* (2014)
* *[[No Shame (Lily Allen album)|No Shame]]* (2018)

## Περιοδείες
**Headlining**
* Still, Alright? (2007)
* It's Not Me, It's You World Tour (2009–10)
* Sheezus Tour (2014–15)
* No Shame Tour (2018–19)

;As solo supporting act
* Miley Cyrus' Bangerz Tour 

## Φιλμογραφία

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Αγγλίδες τραγουδίστριες
Κατηγορία:Αγγλίδες τραγουδίστριες ποπ
Κατηγορία:Αγγλίδες ηθοποιοί κινηματογράφου
Κατηγορία:Άγγλοι απομνημονευματογράφοι
Κατηγορία:Άγγλοι περιβαλλοντολόγοι
Κατηγορία:Άγγλοι συγγραφείς
Κατηγορία:Βραβευμένοι με Brit
Κατηγορία:Μουσικοί ηλεκτροπόπ
Κατηγορία:Νικητές Ivor Novello Awards
Κατηγορία:Νικητές NME Awards
Μπίργκιτ Έιγκεμελ

Η **Birgit Sarrap** (γεννημένη ως **Õigemeel** ; 24 Σεπτεμβρίου 1988), επίσης γνωστή ως απλώς **Birgit**, είναι Εσθονή τραγουδίστρια. Η Õigemeel απέκτησε αναγνωρισιμότητα το 2007 μετά την νίκη της στην πρώτη σεζόν του *[[Eesti otsib superstaari]]*, την εσθονική έκδοση του *[[Idol (franchise)|Idol]]*. Ο πρώτος ομώνυμος δίσκος της κυκλοφόρησε το 2008. Η Õigemeel έχει κυκλοφορήσει μέχρι σήμερα τέσσερις δίσκους.

Η Õigemeel εκπροσώπησε την Εσθονία στον Διαγωνισμό Τραγουδιού της Eurovision 2013 με το τραγούδι "Et uus saaks alguse" μετά την νίκη της στο *[[Eesti Laul 2013]]*. Προκρίθηκε στον τελικό της διοργάνωσης, όπου κατέλαβε την 20η θέση.

## Δισκογραφία

### Δίσκοι
**[[Birgit Õigemeel (album)|Birgit Õigemeel]]* (2008)
**Ilus aeg* (2008)
**Teineteisel pool* (2009)
**Uus algus* (2013)
* *V* (2018)

### Singles
**Kas tead, mida tähendab...* (13 November 2007)
**365 Days* (2008)
**Homme* (2008)
**Ise* (2008)
**Last Christmas* (2008)
**Talve võlumaa* (2008)
**Moonduja* (2009)
**See öö* (2009)
**Põgenen* (with Koit Toome) (2010)
**Sinuga end elusana tunda võin* (with Birgit Varjun) (2010)
**Iialgi* (with Violina) (2010)
**Eestimaa suvi* (2010)
**Parem on ees* (2011)
**You're not alone* (with Violina), Eesti Laul 2012, (2011)
**[[Et uus saaks alguse]]*, Eesti Laul 2013 and Eurovision 2013, (2012)
**Sea of Life* (with Violina) (2013)
**Nii täiuslik see* (2013)
**Olen loodud rändama* (2013)
**Lendame valguskiirusel* (2014)
**Pea meeles head* (with Ott Lepland) (2014)
**Kolm kuud* (2014)
**Kingitus* (2014)
**Valge Saatan* (with Tanja) (2015)
**Alles sügisel mõtleme* (2015)
**Ma tean, et sa tead* (2016)
**Leeksides tee* (2016)
**15 000 sammu* (2018)

## Εξωτερικοί σύνδεσμοι

*

## Παραπομπές


Κατηγορία:Εσθονοί τραγουδιστές
Πανδημία COVID-19 στην Ευρώπη

Από τις 13 Μαρτίου 2020, ο Παγκόσμιος Οργανισμός Υγείας (ΠΟΥ) έχει ανακηρύξει την Ευρώπη ως το κέντρο της πανδημίας κορονοϊού 2019–2020. Τα κρούσματα ανά χώρες της Ευρώπης διπλασιάζονταν ανά περιόδους των τριών ή τεσσάρων ημερών, και μερικών χωρών τα κρούσματα να διπλασιάζονταν ανά δύο ημέρες.

Από τις 17 Μαρτίου, όλες οι χώρες είχαν από τουλάχιστον ένα κρούσμα, με το Μαυροβούνιο να είναι η τελευταία Ευρωπαϊκή χώρα που αναφέρει πρώτο κρούσμα. Τουλάχιστον ένας θάνατος έχει αναφερθεί σε όλες τις χώρες της Ευρώπης, εκτός από το Βατικανό.

Από τις 18 Μαρτίου, περισσότεροι από 250 εκατομμύρια Ευρωπαίοι πολίτες είναι σε καραντίνα.

## Στατιστικά ανά χώρα και περιοχή

μικρογραφία|515x515εσ|Διάγραμμα των κατά κεφαλήν θανάτων ανά 1 εκατομμύριο κατοίκους σε συγκεκριμένες Ευρωπαϊκές χώρες.

### Κυρίαρχα Κράτη

### Εξαρτημένα Εδάφη

### Περιορισμένης ή και Καθόλου Αναγνώρισης

## Παραπομπές


Ευρωπη
Φίλις Ντίλερ

Η **Φίλις Ντίλερ** (**Phyllis Ada Diller**, 17 Ιουλίου 1917 – 20 Αυγούστου 2012) ήταν Αμερικανίδα ηθοποιός και κωμικός, περισσότερο γνωστή για την εκκεντρική θεατρική προσωπικότητα , το χιούμορ που έκανε για τον εαυτό της, τα ατίθασα μαλλιά και το άγριο ντύσιμό της καθώς και για το ιδιόρρυθμο γέλιο της.

Η Ντίλερ ήταν μια από τις πρώτες γυναίκες κωμικούς που έγινε δημοφιλής στις ΗΠΑ, αντλώντας επιρροή από τις Τζόαν Ρίβερς, Ροζάν Μπαρ και Έλεν ΝτεΤζενέρις, μεταξύ άλλων. Ήταν επίσης μια από τις πρώτες διασημότητες που απευθύνθηκε στην πλαστική χειρουργική, για την οποία αναγνωρίστηκε από την βιομηχανία της κοσμητικής χειρουργικής.

Συμμετείχε σε περισσότερες από 40 ταινίες, ξεκινώντας με την *[[Splendor in the Grass]]* (1961). Εμφανίστηκε σε αρκετές τηλεοπτικές σειρές και στην δική της sitcom εκπομπή. Οι ρόλοι φωνής της περιλάμβαναν μεταξύ άλλων τα *[[Mad Monster Party]]*, *[[A Bug's Life]]*, *[[The Adventures of Jimmy Neutron: Boy Genius]]* και *[[Family Guy]]*. Βραβεύτηκε για τις ταινίες *[[Night Gallery]], [[The Muppet Show]], [[Το πλοίο της αγάπης]], [[Cybill]]*, and *[[Boston Legal]]*, plus 11 seasons of *[[The Bold and the Beautiful]]*.

## Παραπομπές


## Εξωτερικοί σύνδεσμοι

* 
* Phyllis Diller's TV Debut with Groucho Marx video, 13 min.
*  video, 6 min.
* NPR interview, ''Phyllis Diller: Still Out for a Laugh''
* Diller Interview Comedy Hall of Fame, Archives, 2006
* ''NPR: Not My Job: Phyllis Diller'' August 4, 2007, on Wait Wait...Don't Tell Me!
* 
* 

Κατηγορία:Αμερικανίδες ηθοποιοί κινηματογράφου
Νίνα Μπάντριτς

Η **Νίνα Μπάντριτς** (**Nina Badrić**, 4 Ιουλίου 1972) είναι τραγουδίστρια και στιχουργός από την Κροατία. Ξεκίνησε την καριέρα της στις αρχές της δεκαετίας του 1990 και διαγωνίστηκε στο "Dora" - την κροατική επιλογή για τον Διαγωνισμό Τραγουδιού της Eurovision τέσσερις φορές. Κατέλαβε την έβδομη θέση το 1993 με το "Ostavljam te", τη δέκατη θέση το 1994 με το "Godine nestvarne", την 18η θέση το 1995 με το "Odlaziš zauvijek" και τη δεύτερη θέση το 2003 με το "Čarobno jutro". Εκπροσώπησε τελικά την Κροατία στον Διαγωνισμό Τραγουδιού Eurovision το 2012 στο Μπακού του Αζερμπαϊτζάν με το τραγούδι "Nebo". Κατέλαβε τη δωδέκατη θέση στον δεύτερο ημιτελικό και απέτυχε να προκριθεί στον τελικό της διοργάνωσης.

## Δισκογραφία
;Studio albums:
**[[Godine nestvarne]]* (Croatia, 1995)
**Personality* (Zg Zoe Music, 1997)
**Unique* (Croatia, 1999)
**[[Nina (Nina Badrić album)|Nina]]* (Croatia, 2000)
**Ljubav* (Aquarius, 2003)
**[[07 (album)|07]]* (Aquarius, 2007)
**[[NeBo (album)|NeBo]]* (Aquarius, 2011)

## Φιλμογραφία
### Κινηματογράφος

## Εξωτερικοί σύνδεσμοι

*



Κατηγορία:Κροάτες τραγουδιστές
Κατηγορία:Κροάτες μουσικοί
Κατηγορία:Κροάτες ηθοποιοί
Κατηγορία:Συμμετέχοντες στο διαγωνισμό τραγουδιού Eurovision με την Κροατία
Κατηγορία:Διαγωνισμός Τραγουδιού Eurovision 2012
Κατηγορία:Συμμετέχοντες στη Eurovision
Τάιρα Μπανκς

Η **Τάιρα Μπανκς** (αγγλικά: *Tyra Lynne Banks* ; 4 Δεκεμβρίου 1973), επίσης γνωστή ως **BanX**, είναι Αμερικανίδα τηλεοπτική προσωπικότητα, παραγωγός, επιχειρηματίας, ηθοποιός, μοντέλο, συγγραφέας και περιστασιακή τραγουδίστρια.

## Βιογραφία
Γεννημένη στην Καλιφόρνια, ξεκίνησε την καριέρα της ως μοντέλο σε ηλικία 15 ετών και ήταν η πρώτη Αφροαμερικανίδα που έγινε εξώφυλλο στα περιοδικά *[[GQ]]* και *[[Sports Illustrated Swimsuit Issue]]*, στα οποία εμφανίστηκε τρεις φορές. Ήταν άγγελος της Victoria's Secret από το 1997 έως το 2005. Στις αρχές της δεκαετίας του 2000, η Μπανκς ήταν ένα από τα πιο ακριβοπληρωμένα μοντέλα του κόσμου.

Η Μπανκς ξεκίνησε την υποκριτική καριέρα στην τηλεόραση το 1993 στην σειρά *[[Ο Πρίγκιπας του Μπελ Αιρ|Ο πρίγκιπας του Μπελ Αιρ]]* και έκανε την πρώτη της εμφάνιση στον κινηματογράφο στην ταινία *[[Μαθήματα ζωής]]* το 1995. Το 2000 πρωταγωνίστησε στο *[[Life-Size]]* του Disney Channel και στο *[[Το μπαρ των ονείρων]].* Είχε μικρούς ρόλους στην ρομαντική ταινία *[[Παιχνίδι έρωτα & μπάσκετ]]* (2000) και στην ταινία τρόμου *[[Ο δαίμονας]]* (2002) ενώ εμφανίστηκε και στις τηλεοπτικές σειρές *[[Gossip Girl]]* και *[[Glee]]*.

Το 2003, η Μπανκς δημιούργησε και ξεκίνησε να παρουσιάζει το ριάλιτι σόου *[[America's Next Top Model]]*, στο οποίο ήταν μια εκ των παραγωγών και το οποίο παρουσίασε για τις πρώτες 32 σεζόν μέχρι την ακύρωση του ριάλιτι τον Οκτώβριο 2015. Παρέμεινε εκτελεστική παραγωγός και όρισε τη Ρίτα Όρα παρουσιάστρια του 23ου κύκλου προτού αναλάβει η ίδια την παρουσίαση στον 24ο κύκλο. Η Μπανκς ήταν η συνδημιουργός του *[[True Beauty]]* και είχε το δικό της talk show, *[[The Tyra Banks Show]]*, που προβαλλόταν από το The CW για πέντε σεζόν και κέρδισε δυο βραβεία Daytime Emmy στην κατηγορία Καλύτερου Ενημερωτικού Talk Show. Για δυο μήνες ήταν η συμπαρουσιάστρια του talk show *[[FABLife]]*. Το 2017, η Μπανκς αντικατέστησε τον Νικ Κάνον στην παρουσίαση του *[[America's Got Talent]]* για την 12η σεζόν.

Το 2010, κυκλοφόρησε ένα νεανικό μυθιστόρημα με τον τίτλο *[[Modelland]]*, που βασίστηκε στην ζωή της ως μοντέλο. Κατέκτησε την πρώτη θέση στην λίστα του ''The New York Times'' Best Seller το 2011. Η Μπανκς είναι μια από τις τέσσερις Αφροαμερικανίδες και επτά γυναίκες που έχουν μπει στην λίστα με τους ανθρώπους με την μεγαλύτερη επιρροή παγκοσμίως από το περιοδικό *[[Time (magazine)|Time]]*. Είναι επίσης μια από τα δεκαεπτά μοντέλα που έλαβαν τον τίτλο Legendary Supermodel από το MODELS.com. 

## Βιβλιογραφία
* 
* 
* 

## Βραβεία και υποψηφιότητες

## Παραπομπές


## Εξωτερικοί σύνδεσμοι

*
*
*''The Tyra Banks Show'' website
**[https://www.nytimes.com/2008/06/01/magazine/01tyra-t.html The New York Times]* Profile/Interview

Κατηγορία:Αμερικανίδες μοντέλα
Κατηγορία:Αμερικανοί τηλεπαρουσιαστές
Ένυδρη χλωράλη

**Η ένυδρη χλωράλη** είναι μια διόλη με τον τύπο C2H3Cl3O2. Είναι ένα άχρωμο στερεό. Έχει περιορισμένη χρήση ως ηρεμιστικό και υπνωτικό  φάρμακο . Είναι επίσης ένα χρήσιμο χημικό αντιδραστήριο στα εργαστήρια. Προέρχεται από τη χλωράλη (τριχλωροακεταλδεΰδη) με την προσθήκη ενός ισοδύναμου νερού. 

Κατηγορία:Προφάρμακα
Κατηγορία:Οργανικές ενώσεις χλωρίου
Κατηγορία:Υπνωτικά
Κατηγορία:Αλδεΰδες
Μαντούρι Ντίξιτ

Η **Madhuri Dixit Nene** (15 Μαΐου 1967) είναι Ινδή ηθοποιός, παραγωγός και τηλεοπτική προσωπικότητα. Θεωρείται ως μια από τις πιο δημοφιλείς και με επιρροή σελέμπριτι του ινδικού κινηματογράφου και έχει καταταχθεί μεταξύ των πιο ακριβοπληρωμένων ηθοποιών της περιόδου από τα τέλη της δεκαετίας του 1980 μέχρι και τις αρχές της δεκαετίας του 2000. Έχει λάβει αρκετά βραβεία, μεταξύ των οποίων έξι Filmfare Awards. Το 2008, η κυβέρνηση της Ινδίας την βράβευσε με το Padma Shri.

Η Dixit έκανε την πρώτη της εμφάνιση στον κινηματογράφο το 1984 με πρωταγωνιστικό ρόλο στην δραματική ταινία *[[Abodh]]* και απέκτησε αναγνωρισιμότητα με την ρομαντική ταινία δράσης *[[Tezaab]]* (1988). Πρωταγωνίστησε σε αρκετές επιτυχημένες παραγωγές, όπως στις δραματικές ταινίες *[[Ram Lakhan]]* (1989) και *[[Parinda]]* (1989), στα θρίλερ-δράσης *[[Ilaaka]]* (1989), *[[Tridev (film)|Tridev]]* (1989), *[[Thanedaar]]* (1990) και *[[Khalnayak]]* (1993), στην κωμωδία δράσης *[[Kishen Kanhaiya]]* (1990) και στις ρομαντικές δραματικές ταινίες *[[Prem Pratigyaa]]* (1989), *[[Saajan]]* (1991) και *[[Raja (1995 film)|Raja]]* (1995).

Ο ρόλος της στο ρομαντικό δράμα *[[Dil (1990 film)|Dil]]* (1990), στο κοινωνικό δράμα *[[Beta (film)|Beta]]* (1992), στην ρομαντική κωμωδία *[[Hum Aapke Hain Koun..!]]* (1994) και στο μιούζικαλ *[[Dil To Pagal Hai]]* (1997) τής χάρισε τέσσερα βραβεία Filmfare Καλύτερης Ηθοποιού. Έλαβε το Filmfare Award Β' Γυναικείου Ρόλου για τον ρόλο της στο ρομαντικό δράμα *[[Devdas (2002 Hindi film)|Devdas]]* (2002) και επίσης έλαβε θετικά σχόλια για την ερμηνεία της στα θρίλερ *[[Anjaam]]* (1994) και *[[Pukar (2000 film)|Pukar]]* (2000) και στις δραματικές ταινίες *[[Mrityudand]]* (1997) και *[[Lajja (2001 film)|Lajja]]* (2001). Πρωταγωνίστησε στο μιούζικαλ *[[Aaja Nachle]]* (2007) και έλαβε την εκτίμηση των κριτικών και του κοινού για τον πρωταγωνιστικό ρόλο της στην μαύρη κωμωδία *[[Dedh Ishqiya]]* (2014) και στην κωμωδία-δράμα *[[Bucket List (2018 film)|Bucket List]]* (2018). Η μεγαλύτερη επιτυχία ήρθε με την περιπέτεια-κωμωδία *[[Total Dhamaal]]* (2019).

Παράλληλα με την συμμετοχή της σε ταινίες, η Dixit ασχολείται με φιλανθρωπικές δραστηριότητες. Συνεργάζεται με την UNICEF από το 2014 για την υπεράσπιση των δικαιωμάτων των παιδιών και για την πρόληψη της παιδικής εργασίας. Έχει οριστεί πρέσβειρα στην εκστρατεία Beti Bachao Beti Padhao, από την κυβέρνηση της Ινδίας. Συμμετέχει σε περιοδείες συναυλιών και σε θεατρικά σόου, είναι κριτής ταλέντων σε ένα ριάλιτι χορού και έχει ιδρύσει την εταιρεία παραγωγής RnM Moving Pictures. Η Dixit είναι παντρεμένη με τον Shriram Nene από το 1999, με τον οποίο έχει αποκτήσει δυο παιδιά.

## Εξωτερικοί σύνδεσμοι

* 

## Παραπομπές


Κατηγορία:Ινδές ηθοποιοί
Άντριου Ρόμπερτσον

Ο **Άντριου Ρόμπερτσον** (αγγλικά:*Andrew Robertson*, 11 Μαρτίου 1994) είναι Σκοτσέζος ποδοσφαιριστής ο οποίος αγωνίζεται ως αριστερός αμυντικός για τη Λίβερπουλ και είναι αρχηγός της εθνικής ομάδας της Σκωτίας.

Ο Ρόμπερτσον ξεκίνησε την επαγγελματική του καριέρα από την Κουίνς Παρκ το 2012 πριν αποκτηθεί από την Νταντί Γιουνάιτεντ ένα χρόνο αργότερα. Το 2014 ανακηρύχθηκε καλύτερος νέος παίκτης για τη Σκωτία και πραγματοποίησε το ντεμπούτο του με την εθνική αντρών. Τον Ιούλιο του 2014 αποκτήθηκε από τη Χαλ Σίτι για 2,85 εκατομμύρια λίρες και τον Ιούλιο του 2017  από τη Λίβερπουλ για  ποσό το οποίο εκτιμήθηκε σε περίπου 8 εκατομμύρια λίρες. Ήταν μέλος της ομάδας που κατέκτησε το Τσάμπιονς Λιγκ το 2019,το Παγκοσμιο Κυπελλο Συλλογων και την Πρεμιερ Λιγκ για πρωτη φορα μετα απο τριαντα χρονια και ήταν δυο φορες μέλος της ομάδας της χρονιάς για την Πρέμιερ Λιγκ.

Ο Ρόμπερτσον πραγματοποίησε το ντεμπούτο του με την εθνική αντρών τον Μάιο του 2014 και τον Σεπτέμβριο του 2018 ορίστηκε αρχηγός της.

Οδηγησε την ομαδα στο Γιουρο του 2020,στο πρωτο τουρνουα της Εθνικης Σκωτιας μετα απο 22 χρονια.



## Τιτλοι
Τσάμπιονς Λιγκ:2019

ΟΥΕΦΑ Σούπερ Καπ:2019

**[[Παγκόσμιο κύπελλο συλλόγων|Παγκόσμιο Κύπελλο Συλλόγων]]**:2019

Πρεμιερ Λιγκ:2019-20

Λιγκ Καπ: 2021-22

Kυπελλο Αγγλιας:2021-22

## Παραπομπές

## Εξωτερικοί σύνδεσμοι
*

Κατηγορία:Σκωτσέζοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σκωτίας
Κατηγορία:Ποδοσφαιριστές Νταντί Γιουνάιτεντ
Κατηγορία:Ποδοσφαιριστές Χαλ Σίτι
Κατηγορία:Ποδοσφαιριστές Λίβερπουλ Φ.Κ.
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Αλμυρίδα Ρεθύμνης

Η **Αλμυρίδα Σισών** είναι παραθαλάσσιος οικισμός και παραλία του της κοινότητας Σισών τουΔήμου Μυλοποτάμου στην Περιφερειακή Ενότητα Ρεθύμνης της Κρήτης.

## Γεωγραφία - Αξιοθέατα
Η Αλμυρίδα βρίσκεται σε παραθαλάσσια τοποθεσία, σε υψόμετρο 4 μέτρων στα όρια με την Περιφερειακή Ενότητα Ηρακλείου σε απόσταση 40 χιλιομέτρων ανατολικά από το Ρέθυμνο, 25 χλμ. Α.-ΒΑ. από το Πέραμα (έδρα του δήμου) και 43 χλμ. Δ.-ΒΔ. από το Ηράκλειο. Αποτελεί το επίνειο των Σισών, για αυτό και αναφέρεται ως *λιμενίσκος Σισών*. Δυτικά υπάρχει μικρός  που φιλοξενεί αλιευτικά και τουριστικά σκάφη. Διαθέτει μικρή αμμώδη παραλία με βραχώδη βυθό και περιτριγυρισμένη από μερικά αλμυρίκια. Ανατολικά υπάρχει η παραλία "Αλυκή" που έχει σχηματιστεί από παλιό έλος και μικρό χείμαρρο που καταλήγει στη θάλασσα. Το αποξηραμένο πλέον έλος συμπεριλαμβάνεται στην εθνική απογραφή υγροτόπων με κωδικό GR433385000 και ονομασία “Έλος Σισών” (Ζαλίδης & Μαντζαβέλλας 1994).

Ως ξεχωριστός οικισμός αναφέρεται επίσημα το 1991 να απογράφεται στην τότε κοινότητα Σισών της επαρχίας Μυλοποτάμου με πληθυσμό 43 κατοίκων. Αργότερα υπήχθη στον καποδιστριακό δήμο Γεροποτάμου. Σύμφωνα με το σχέδιο Καλλικράτης, μαζί με τις Σίσες και το Καλό Χωράφι αποτελούν την τοπική κοινότητα Σισών που υπάγεται στη δημοτική ενότητα Γεροποτάμου του δήμου Μυλοποτάμου. Σύμφωνα με την απογραφή του 2011, ο πληθυσμός της ανέρχεται στους 56 κατοίκους.

## Πληθυσμός

## Σημείωση
Στην Κρήτη και την Περιφερειακή Ενότητα Χανίων υπάρχει ο ομώνυμος παραθαλάσσιος οικισμός Αλμυρίδα.

## Παραπομπές


Κατηγορία:Δήμος Μυλοπόταμου
Κατηγορία:Χωριά της περιφερειακής ενότητας Ρεθύμνης
Θέατρο Μπατακλάν

Το **Θέατρο Μπατακλάν** (γαλλικά Bataclan), το οποίο αρχικά ονομαζόταν Μεγάλο Κινεζικό Καφέ - Θέατρο Μπα-τα-κλαν (Le Grand Café Chinois-Théâtre Ba-ta-clan), είναι μια παρισινή αίθουσα συναυλιών και παραστάσεων που κατασκευάστηκε από τον αρχιτέκτονα Σαρλ Ντυβάλ το 1864 και βρίσκεται στο μπουλβάρ Βολταίρ 50, στο 11ο διαμέρισμα του Παρισιού.

Το αρχικό του όνομα αναφέρονταν στο Μπα-τα-κλαν, μια οπερέτα του Ζακ Όφφενμπαχ. Οι παύλες εγκαταλείφθηκαν και το όνομά του έγινε Μπατακλάν, παραπέμποντας σε μια χαρούμενη φασαρία ή αναταραχή.

Διαδοχικά υπήρξε αίθουσα μεγάλων παραστάσεων, λυρικό θέατρο και μιούζικ-χωλ. Αρχικά η αίθουσα ήταν χωρητικότητας 2.500 θέσεων και μετατράπηκε σε κινηματογράφο το 1932. Στη δεκαετία του 1950 ανακαινίσθηκε και εγκαινιάστηκε μια νέα αίθουσα με μικρότερο μέγεθος (1.350 θέσεων) το 1952. Τις τελευταίες δεκαετίες φιλοξενεί κυρίως τραγουδιστές και ροκ συναυλίες.

Ο χώρος έχει χαρακτηριστεί ως ιστορικό μνημείο από τις 11 Μαρτίου 1991.

Στις 13 Νοεμβρίου 2015, 89 άνθρωποι σκοτώθηκαν κατά τη διάρκεια συναυλίας σε συντονισμένη τρομοκρατική επίθεση από φανατικούς ισλαμιστές.  Η αίθουσα άνοιξε πάλι ένα χρόνο μετά τις επιθέσεις, στις 12 Νοεμβρίου 2016 με μια συναυλία του Στινγκ και των μουσικών του.

## Εξωτερικοί σύνδεσμοι

* Η ιστοσελίδα του θεάτρου Μπατακλάν

## Παραπομπές


Κατηγορία:Θεατρικοί χώροι στο Παρίσι